Soome iseseisvuspäev on 6. detsembril. Soome Vabariigi 93. aastapäeva tähistatakse traditsioonilise aktuse ja kontserdiga Tartu ülikooli aulas pühapäeval, 5. detsembril kell 12. Peokõne peab sel aastal kauaaegne Eesti sõber ja suurteose «Eesti ajalugu» autor ajalooprofessor Seppo Zetterberg.  Kontserdi annavad akordionistid Kaisa Kujanpää ja Kulno Malva. Esineb Tartu Karlova gümnaasiumi lastekoor Maarjalill.